Carla del Ponte - Wikipedija

# Carla del Ponte

### Izvor: Wikipedija

Carla del Ponte (Lugano, 9. veljače 1947. -), glavna tužiteljica pri Međunarodnom sudu za ratne zločine počinjene na području bivše Jugoslavije tzv. "Haaški sud" ili "Haaški tribunal".

Carla del Ponte rodila se u gradu Lugano u Švicarskoj 9. veljače 1947. u talijanskoj obitelji. Nakon završene srednje škole započinje studirati pravo prvo u Bernu, i dalje nastavljajući svoje studije u Ženevi i Ujedinjenom Kraljevstvu. Godine 1972. završava magisterij prava (Legum Magistra). Nedugo poslije magisterija zapošljava se u pravnoj tvrtki u Luganu, koju napušta 1975. kada Carla osniva svoju tvrtku. Godine 1981. Carla del Ponte imenovana je za istražnog suca, i nedugo poslje javnim tužiocem u okružnom sudu u Luganu. Kao javni tužilac Del Ponte je radila sa slučajevima prijevare, trgovine drogom, krijumčarenjem oružja, terorizma, te špijunaže. U tom razdoblju skupa s istražnim sucem Giovanni Falkoneom otkrila je veze između švicarskih perača novca i talijanskih krijumčara droge kroz tzv. "pica vezu". Odmah nakon pogibije Giovannia Falkonea u bombaškom napadu na auto kojim je putovao na autoputu, u Palermu gdje je Del Ponte stanovala pronađeno je pola tone eksploziva, no Del Ponte je bila evakuirana na vrijeme. Poslije Falkonijeve smrti i bliske pogibelji u Palermu, Carla del Ponte postala je odlučna u borbi sa zločinačkim skupinama, i uporna u svojim namjerama.

Nakon što je odslužila petogodišnji mandat kao glavni sudac u Švicarskoj, Del Ponte je 1999. imenovana glavnim tužiteljem za sljedeće sudove:

- Međunarodni sud za ratne zločine počinjene na području bivše Jugoslavije te za
- Međunarodni sud za ratne zločine počinjene na području Ruande.

Prosvjedi Ruanđana zbog pristranosti i neučinkovitosti Haaškoga tribunala doveli su do odvajanja suda za Ruandu od onoga za bivšu Jugoslaviju.

Dobavljeno iz "http://hr.wikipedia.org../../../c/a/r/Carla_del_Ponte_f429.html"

Kategorije: Biografije, Švicarska | Političari

##### Views

- Članak
- Razgovor
- Trenutna inačica

##### Traži

##### Drugi jezici

- Български
- Bosanski
- Deutsch
- English
- Suomi
- Français
- Italiano
- 日本語
- Nederlands
- Norsk (bokmål)
- Polski
- Српски / Srpski
- Svenska